
Segne Capoulié, Génto Réino, Car Counfraire, Car felibre e 
Ami, Midamo, Messiés, 


Es un biais de coumenga li dicho academico pér li gramaci, 
mancaral pas aquest usage; renouvelle em’ emoucioun e 
recouneissén¢o, mi gramaci a-n-aquéli que m’an adu vuei 
davans vous autre. 


Gramaci dounc 4 mi peirin e meirino, d’en proumié a Mario- 
Nadalo Dupuis que m’endraié devers lou Felibrige. Piei a Jan- 
Marc Courbet qu’ai couneigu coume baile menant de man de 
méstre l’acioun pér faire viéure nosto culturo e nosto lengo. 
Enfin au Paire Miquéeu Desplanches que despiéi mai de quinge 
an coutrio ‘mé la Nacioun Gardiano, éu tambén a cresegu que 
poudié sénso crento me prepausa a vosti sufrage. 


Gramaci, Segne Capoulié Jaque Mouttet per l’acioun qu’aves de 
mena lou Felibrige vers la diversita dis ome que fan l’istori dins 
li piado di primadié, gramaci touti lis autri majouralo e 
majourau qu’an ben vougu vouta pér iéu, sénso trop saupre de 
cop que 1’a en dequé ére de bon. 


De segur, mai o mens, lou sabes despiéi mai de trento an, obre 
per la culturo, la lengo au mitan de la Nacioun Gardiano, fidéu a 
Baroncelli e 4 mi davancié. 


Dempieéi sa creacioun en 1904 siéis capitani se soun succedi e 
tres soun esta pourta au majouralat : lou capitani Anfos Arnaud, 
lou capitani Enri Aubanel e moun predecessour lou capitani 


Andriéu Dupuis. Fuguére acoumpagna d’ome amourous dou 
terraire : Rouquairol, Théron, Fourmaud e bén d’autre, que m’an 
assabenta a nosto culturo. 


Lou Felibrige raprocho lis ome e li generacioun, pér li diferénci, 
lis 6urigino, a l’entour de l’amour d6éu pais, de si coustumo e de 
sa lengo. 

Moun devé maje es de saluda la memori de mi davancié, que 
dempiéi 1881 an sachu faire canta la cigalo Latino, leissant un 
rai luminous, per me moustra la draio que déve segui. Lou 
proumié titulari fugue Anfos Roque-Ferrier en 1881, pici 
seguigueron Edouard Marsal en 1892, Peire Azema en 1929 e 
Lucian Laporte en 1969. 


Ourigino de la Cigalo Latino 


La Cigalo Latino, fugué creado en 1881. Fai alusioun a l’idéio 
Latino que desvouloupé Anfos Roque-Ferrier a l’entour dou 
Felibrige latin a Mount-pelié e sus l’ensén déu Lengado. 
Pendént uno vinteno d’annado, aprés la desfacho francéso de 
1870, lou Felibrige, beileja per Frederi Mistral, vai mena uno 
proupagando ativo en favour de « l’idéio latino ». S’agis, pér si 
membre, d’oubra au raprouchamen di nacioun latino, subretout 
de la Franco e de I’Itali, e d’alesti soun unioun futuro dins uno 
federacioun qui poudrié cap-teni a «l’ogre germanisto ». Pér 
acO faire, mounton touto uno tiero de fésto literari que ié 
participon d’escrivan e de representant 6uficiau de diferent pais 
latin. 


Li felibre espéron dous benefice d’aquelo acioun. Au nivéu 
naciounau, espéron, en lis assouciant a soun federalisme latin, 
faire entendre soun message decentralisaire e si revendicacioun 
en favour di culturo regiounalo. A Lescalo déu miejour francés, 
« l’idéio latino » déu 1é permetre d’enracina lou Felibrige sus de 
territori mounte es de manco, e subretout sus la ribo drecho de 
Rose. Mai sis espér saran decaupu. Tre 1890, la proupagando 
latino déu Felibrige pérd soun alen sénso qu’ague pouscu faire 
gagna sis idéio, ni s’impausa vertadieramen coume porto- 
paraulo dou miejour. 

La vido de Lucian Laporte 


Es nascu lou 9 de nouvémbre 1909 a Toulouso, capitalo dou 
Lengado. Soun paire quite léu l’araire, pér éstre emplega de 
papetarié. Sa maire tiravo d’uno famiho forco moudésto ddou 
Rouergue. Fugué damo de coumpagnié d’uno grando famiho 
fourtunado, que n’en fara soun eiretiero testamentari. 


Lucian Laporte, fiéu unique, sara abari per li quatre femo de 
l’oustau, si tanto, sa grand e sa maire. A-n-aquelo epoco de soun 
enfanco, lou gascoun éro enebi de lou chara en famiho, mai 
Ventendié parla pér si réire. 


Atribo la Grand Guerro e soun paire es apela souto lou drapéu. 
Sa maire e lou pichot Lucian van se metre a la sousto a 
Bragayrac, vilajoun a 35 km de Toulouso, mounte la famiho 
Laporte a sis Ourigino despiéi tres cents an. Lucian que trévo 


Vescolo déu vilage, es lou soulet drole a pas parla lou gascoun. 
Es a-n-aquelo pountanado, bagna dins la lengo dou terraire, 
qu’apren lou gascoun. Es un pichot serious, que la naturo l’a 
avantaja d’uno grando memori que lou menara a faire d’esttdi 
long e scientifi. 


A la fin de la guerro, la famiho rintro 4 Toulouso. De 1916 a 
1920 vai a l’escolo Santo Barbo, piéi intro au Licéu Peéire de 
Fermat, seguis li cous de matematico e de chimio, passo la 
licéngo de fisico, aprés un diplomo superiour ven méstre 
d’internat 4 Roudez, piei a Sant Gaudens, Fouis, Perigus, en 
1938 davero soun agregacioun. 


Ouratour carismati, avié li qualita pér faire passa si cous, d’un 
biais plasént, pér assabenta, esplica, diverti, mai counvincre sis 
estudiant déu necessari 6ujeitiéu a davera, per la reiissido dis 
eisamen. Doumaci si coumpeténci baiavo a sis escoutaire 
Venvejo d’éstre atentiéu. 


Mai la segoundo guerro es aqui e de 1940 a 1945 es en 
captivitat dins un Oflag, camp de presounié aleman, mounte 
éron embarra lis 6uficié presounié de guerro. A la liberacioun, 
s’entourno dins soun pais e revén proufessour a Caus. En 1946, 
proufessour agrega de fisico e chimio, es afeta per soun 
amenistracioun au liceu Peire de Fermat a Toulouso. Aqui ié 
fara quasiment touto sa carriero d’ensignaire, un proufessour 
que fugué estima e recouneigu. 


Lou 11 de jun 1946, marido Jano Vors, proufessour agrega de 
matematico. D’aquelo unioun soulido, que fugue lou rescountre 
de dos amo, nasquéron cing pichot (4 chato e un drole). 
Malurousamen agué lou malur d’en perdre tres. Restéron dos 


chato : Mario-Liso e Anno-Mario, que fugue escais-noumado 
Liloia (go que vou dire Paquerette en gascoun). Lucian Laporte 
fugué un paire atentiéu, bon, forgo toulerant, anima d’uno fe 
crestiano prefoundo e sincéro. 


Ero un ome d’uno grando civilita, severe mai just, viéu e cren de 
sis estudiant que de cop partié coume la poudro, disié « aimer et 
bien servir sans cesser d’étre juste ». 

Maugrat tout, a la retirado fugué un grand atentiéu, mai souple, 
acetant lou mounde mouderne. 


Lucian Laporte planté caviho a Toulouso, ensigné a Fermat, 
renouma per éstre un proufessour eisigént, fasié manja de favo 
emai de favo is estudiant di classo preparatori, en particulié i 
futur medecin. Sa sciénci e soun art de la retourico pivelavon sis 
ausidou. Agué coume escoulan Jordi Fréche, emé quau 
entretengueé de relacioun jusqu’a la fin de sa vido, e ié douné un 
dedicadis sus soun libre « La France ligotée » em’ aquésti mot : 
« a Lucien Laporte, l'homme a qui je dois tout ce que je sais en 
physique, plus l'amour des chemins de fer, sans compter une 
grande personnalité ». 


Pouéto pintouresc, Lucian Laporte avié tout-plen d’imour, sa 
grando passioun éro li camin de ferre, avié pres un abounamen a 
8 vo 9 revisto, pas rén l’estounavo. Prouvesi d’uno flamo 
memori, avié un grand amour de la lengo. Ome de sciénci, soun 
éime n’éro pas counfit dins un passat rege, Lucian Laporte é¢ro 
un ome d’ordre, de rigour, de metodo, disié « je suis un homme 
de régles, un décalogue», apoundié: «ni passéiste ni 
progressiste, ni réactionnaire ni révolutionnaire, pas 
conservateur ». 


Lucian Laporte amavo I’eisatitudo e la cultivavo, es ¢o que lou 
mené a Sa passioun di camin de ferre ; baiavo de counferénci sus 
li camin de ferre sénso ges de noto. Se disié « mainteneur du 
raisonnable, préserver et innover ». 


Trouba dins si noto « aimer a vivre caché et a étre compté pour 
rien » definis un persounage discrét. Avié un goust marca pér la 
pouésio, soun preferi éro La Fontaine. Couneissié de pouémo de 
tésto e de tems en tems largavo quauqui vers de Vigny, Mistral, 
Philadelphe de Gerde. 


Laisse a vosto escouto, quauquis idéio fugidisso, que Lucian 
Laporte avié nouta dins soun casernet : 

« Les journalistes éclairés, parlant bon francais, ne sont pas 
nuls en science ; 

« Combattre la mentalité grégaire, l’esprit de building-prison, 

« Une soif d’uniformité dans l’égoisme, 

« Les ignares se mélent de tout en voulant faire la loi. » 


Se pauso de questioun: «La politique abaisse et aplatit le 
courage de beaucoup d’hommes ? » 


Regretavo que « le loisir studieux n’était pas encore inventé ». 


Franc de soun mestié, participavo a de noumbrousis ativeta : 

La Société d’astronomie populaire, 

Les amis des Chemins de fer, 

Les Cadets du Rail, duberturo de soun maiun i jouine que 
lou souveton, 

Engajamen crestian : parOqui universitari, s’encargué de la 
presso catoulico per la capelo déu quartié, 

S’investigué au sen d6u Coumitat di fésto de Toulouso, lou 


Grand Fénétra, 


Soci de la Counfrarié di Taste Monjete, de vin de l’ Aveiroun. 

Soun engajamen felibren 


Fugué elegi majourau en 1969 a la Santo-Estello de Sant Flour, 
souto lou capouleirat d’Elio Bachas. 


Peirineja pér lou Majourau Bernart Sarriéu, s’encarté au 
Felibrige en 1935, souto lou numero 4214, pi¢i vengué membre 
de l’escolo felibrenco deras Pirenéos 


Assessour de la Mantenéngco Gascougno-Biarn, souvéto dins 
uno letro d6u 18 d’abriéu de 1981, en francés dins lou téste 
« ...le Félibrige pourrait s’occuper d’essayer de sauver les 
orthographes et la prononciation des noms de famille et des 
noms de lieux dont le processus de perte est entamé, comme 
Graulhet —(Grauillett), Finhan _ (Fignan), Polminhac 
(Polmignac), Paulhan (Pauillan), et mille autres qu’on peut 
relever dans la liste des villes publiées pour le code postal . » 


Avié liga de liame d’amista emé lou majourau Jordi Girard, e 
lou flame pouéto-diploumate gascoun, d’amplour éuroupenco 
Bernart Manciet. 


Fasié: «Si les félibres sont avisés, ils refusent d’étre 
prisonniers d’un passé dépassé. Ils sont préts a se soumettre a 
des révisions déchirantes. 

Provencaux, connaissez-vous les Gascons, vos fréres du far 
west |! » 


Mantenéire déu resounable, « bén faire e leissa dire » éro sa 
deviso, destaca déu di di gént avié basti sa filousoufio de vido 
sus lou respet déu passat, mai avié uno fisan¢o senso limito dins 
Vaveni. Sa culturo scientifico lou menavo a uno analiso 
rigourouso, touto en retengudo, mai avié la pressentido di 
cambiamen soucietau. 


Sireproche, li boutavo a-n-aquéli que fasien pus soun « boulot » 
per emplega soun mot, que fasien plus soun travai ‘mé amour, se 
leissant ana au tran-tran de la vido e a l’inchaiénco. 


Amavo bén servi, sénso decessa d’éstre just. Per éu la verita, sa 
verita éro foundado sus la realita, reprouchant en quauquis un de 
perdre lou bon sén. 

Fasié la guerro au «/franglais», au patoues « paname et 
godillot », qu’estimavo racisto e emperialisto. « Des deux, 
escrivié, qui est l’attaqué ou l’attaquant ? » 

Pér acaba 


Doumaci Madamisello Mario-Liso Laporte ai pouscu realisa lou 
laus de soun segne paire, a través li doucumen que me douné 
sénso retengudo, me permetant ansin de parla d6u majourau 
Lucian Laporte, e de lou counéisse e Ano-Mario Laporte-Calvet 
que me douné un diapourama de fouto. 


Lucian Laporte fugué un ome aparaire de la lengo, saberu, un 
ome de grand devé, que marchavo dre. 


Emé grando counsideracioun, ai assaja de vous presenta lou 
majourau Lucian Laporte, d’en presenta un retrat lou mai fidéu 
poussible, 4 respét de sa famiho e de sa memori. Senso fierta, 
siéu councient de sucedi a un ome d’eléi que pourteé naut e fort 
soun ideau «l’esprit d’égalité et non de supériorité entre 
provinces ». 


Gui CHAPTAL 
Felibre-Majourau 
Santo-Estello de La Roco-Brou 2015 

